Fecko, Martin, poslanec NR SR (2017-09-11):
Takže, vážení prítomní, dovoľte, aby som teraz trošku podrobnejšie rozviedol, čo je zmyslom našej novely zákona. Ako som už uviedol, vážení občania našej republiky, pokiaľ máte pozemok, na ktorom ide elektrické alebo plynové potrubie, tak máte smolu, lebo tento pozemok nemôžte využívať podľa vášho najlepšieho svedomia a vedomia ako hospodár, ale musíte sa prispôsobiť tejto technickej nejakej štruktúre, ktorá na tomto pozemku je, a máte ešte aj volené vecné bremeno. Ja sa pýtam doterajších vlád, to malo byť ako sústredené tiché výpaľníctvo voči našich občanom? Mi povedzte, jak je to možné, že nikto doteraz, resp. budem hovoriť, odkedy som ja to začal podávať, takže hovorme od roku 2012, jak je to možné, že nikto neprišiel s tým, že predsa tí občania sú obmedzovaní a mali by dostať nejaké, primeranú náhradu, ako to máme v ústave. Deklarujeme, že platí vlastnícke právo. Tak platí, alebo neplatí? V energetike neplatí? Inde platí? Pre developerov platí? Pre privatizérov platí? Pre obyčajných ľudí neplatí? To sme kde, vážení občania?! Takže zdá sa mi, vlády, ktoré ste tu boli, nemal som tú česť byť ich súčasťou, okrem možnože vlády pani Radičovej, aj tam sme neboli vo výkonnej moci, ale iba ako poslanci, my štyria, tak berte tak, že ja to beriem ako tiché výpaľníctvo. Pri tichosti sa sprivatizovali elektrovody a plynovody a s ním súvisiace stavby a naši občania majú vecné bremená. A som rád, že na Ústavnom súde bol prejednávaný zákon o tepelnej energetike. To znamená, hovoríme o výrobe tepla, kde existujú určité rozvody, určité kotolne, a to je ten istý prípad ako pri rozvodoch elektrickej energie alebo plynu. A Ústavný súd rozhodol, ako som čítal, v roku 2016, kde hovoril, že jednorazová náhrada v takýchto situáciách je v rozpore s Ústavou Slovenskej republiky. Takže, vážení kolegovia a kolegyne, my sa snažíme túto disproporciu nejakým spôsobom odčiniť a hovoríme v našej novele zákona, že vypúšťame podmienku uplatňovania nároku dotknutého vlastníka nehnuteľnosti na primeranú náhradu na zriadenie vecného bremena za nútené obmedzenie užívania nehnuteľnosti alebo za nútené obmedzenie užívania pozemku v ochrannom pásme, ale v bezpečnostnom pásme u držiteľa povolenia. Jednoducho povedané, aby, súčasne podľa terajšieho zákona sa hovorí, ak si uplatníš u neho do polroka, resp. do roka, ak dá vecné bremeno, tak má ti vyplatiť. Ak si neuplatníš, nedostaneš nič. My hovoríme, žiadne nič, je to jedno, či si uplatníš, alebo neuplatníš, musia ti to vyplatiť, pretože si na jeho majetku. Takže v takomto duchu a berieme to aj spätne, kumulatívne, lebo, vážení, toto platí zhruba, že má vyplácať od roku 2005, plus-mínus, neberte ma za slovo, ale od roku 2005 a platí do roku ´50 a nie ´40. Koľko to bude, to už bude vec znaleckého posudku. Máme aj v tom určité, by som povedal, možnosti. Budem veľmi rád, keď v druhom čítaní aj k tejto téme sa môžme vrátiť, ako tam dáme prípadne vykonávací predpis alebo vyhlášku. Takže, pán Pčolinský, ďakujem za pripomienku a samozrejme, že by sme to veľmi radi aj v tejto fáze nejakého posunutia zákona vyriešili. Takže v prvom rade, že musí ten, kto prevádzkuje takúto stavbu, s tým majiteľom pozemku sa vysporiadať, či sa prihlási alebo neprihlási ten majiteľ pozemku. Po druhé, že bude to kumulatívne. To znamená, nie že jednorazove ti dáme, aj keď tak budeš podnikať 30 rokov, tak 30 rokov budeš platiť. Keď po piatich rokov skončíš, po piatich rokoch, dobre, okej, neplatíš. Ďalej, jednoznačne zápisy vecných bremien do katastra. Nemôžem teraz ukazovať, takže vám to aspoň popíšem, keď už máme takýto nový rokovací poriadok. Ak máte celú parcelu a, dajme tomu, má hektár alebo aj viacej, a to vedenie vaše, či už elektrické alebo plynárenské, ide iba časťou, možno že seká iba určitý cíp vášho pozemku, tak plynári ani elektrikári si nerobia s tým problém, aby vám urobili geometrický plán a odsekli aj to ochranné pásmo a povedali, dobre, tretina z vášho pozemku je dotknutá, ostatná nie. Oni urobia vecné bremeno na celý váš majetok, na celý váš pozemok. Nehnevajte sa, neberiem nedemokratické, nesvedomité, nečestné výpaľníctvo. Takže vy máte smolu, lebo dostanete vecné bremeno na celý váš majetok, ktorý je dotknutý takouto stavbou. Ďalej hovoríme, že takáto výplata by mala byť a odškodnenie vlastníkov aj v ochrannom pásme, nie iba tam, kde stojí a ide bezprostredne to vedenie, ale aj ochranné pásmo, ktoré je od určitej, by som povedal, veľkosti rôzne, či už 20, 40 metrov. Takže aj tam žiadame, aby sme v tomto zákone mali primeranú náhradu, ako hovorí naša ústava. Ďalej novelizujeme týmto zákonom o energetike aj zákon o odpadoch a miestnych daniach. Áno, kolega spravodajca bude to asi trošku kritizovať, ale beriem to, áno, však život je o tom, je to prvé čítanie, že prakticky bude to určitý výpadok z príjmu obcí v prípade, že by sme sprostili z dane takéto pozemky u občanov, ktorí sú vlastníkmi týchto pozemkov. Samozrejme, v druhom čítaní dá sa opraviť, dá sa urobiť ďalšie nejaké zlepšenie, resp. dá sa potvrdiť daný stav. Takže v takomto duchu sme prakticky navrhli aj to odškodnenie pre toho vlastníka pozemku, ktorý momentálne v tom zákone o energetike nemá iné zastanie iba takéto. Veď predsa, vážení, my sme Slovenskú republiku alebo vtedy ešte Československo neelektrifikovali po roku 2005. Veď my sme to po II. svetovej vojne. Možnože aj cez tú II. svetovú vojnu, možnože aj predtým. To znamená, vážení, my sme týchto ľudí, a ja hovorím, že to je možno 90 % tých rozvodných sietí, elektriny a plynu, hodili cez palubu a vydali ich na milosť a nemilosť, že na ich pozemku budú podnikať rôzne akciové spoločnosti a nie naše, ale cudzie, a nech si tam oni na tom bačujú. Takže, vážený pán štát, ktorý je reprezentovaný aj týmto zákonodarným zborom, nehnevajte sa, neberiem. Ešte raz hovorím, nedemokratické, výpalnícke a moje svedomie toto nemôže zniesť. Preto aj opakovane budem tento návrh zákona dávať, pokiaľ by neprešiel. Ako povedal kolega Vašečka, že áno, dávame ho na podnose, nech sa páči, vezmite si ho. Ide o to, aby sa poriešil problém, ktorý tu je, a to je veľký problém. A nechcite, aby sme vyzývali občanov, ktorých nebude päť ani desať, to bude, tisíce vlastníkov takýchto pozemkov, nechcite, aby sme ich vyzývali, aby prišli demonštrovať tu pred Národnú radu, pred vládu Slovenskej republiky. Lebo keď už ma doslova, že napálite, tak už budeme aj toto organizovať, a potom sa nečudujte, keď tu príde možnože aj niekoľko tisíc občanov a budete hovoriť, čo sa to deje. Tak deje sa to, že nechcete počúvať to, čo my vám v dobrom dávame, mienime. Chcete mi povedať, že všetci energetici sú v červených číslach? To mi chcete povedať? To mi chcete nabulikať na nos, že nemajú žiadne zisky, že oni sú v strate, že skončili? Ako ich riešiť? No napríklad možno že aj tým, že dajme im úľavu. Problém? Bude platiť 50 % za energiu, pretože cez jeho pozemok ide vo verejnom záujme nejaké to energetické vedenie. A čo je verejný záujem, vážení? Viete, čo sme v zákone o energetike, čo sme urobili s verejným záujmom? To som hovoril aj minule, keď tu bol aj pán Kondrót. Škoda, že teraz tu neni. Ja som povedal, veď my sme v tom zákone v § 11 delegovali právomoc určenia verejného záujmu na držiteľa oprávnenia podnikať v energetike. Viete si to predstaviť? Veď to je nonsens! Citujem § 11 ods. 1: „Držiteľ povolenia alebo ním poverená osoba môže v nevyhnutnom rozsahu a vo verejnom záujme.“ Nie že v zátvorke určený vládou, určený, neviem kým. Môže vo verejnom záujme. Vybavené. On keď si povie, že verejný záujem je tu cez vašu záhradu, tak pôjde cez vašu záhradu. A máte smolu, lebo on si povedal, že však ja to mám. Ja idem v nevyhnutnom rozsahu cez, vo verejnom záujme. To je čo za blud?! Takže, vážení, áno, toto je ešte môj hendikep. To musíme tiež opraviť asi v druhom čítaní, pokiaľ by to ešte prešlo, aby sme ten verejný záujem zadefinovali tak, ako je zadefinovaný normálne, v normálnych spoločnostiach. A u nás v našej republike je ten verejný záujem, aby sme si oživili trošku pamäť, zadefinovaný ako verejný záujem kolektívny reprezentovaný štátom (vládou), ktorý by mal slúžiť v prospech väčšiny občanov. Väčšiny občanov. Koľko nás je? Päť a pol milióna? Čo znamená väčšina? U mňa je to 50 % plus meter štvorcový. Alebo plus jeden človek. Takže, vážení, to by mal byť a mal by prinášať majetkový alebo iný prospech všetkým alebo mnohým občanom. „Je to časovo a miestne pomerný stav, a preto sa musí posudzovať v konkrétnej situácii v mieste a v konkrétnom čase.“ Áno, všetko beriem, ale musí hovoriť o tom verejnom záujme niekto, nie držiteľ oprávnenia, podnikateľ v energetike. Veď to je volovina, ľudia boží. A keď to čítam zle, tak ma opravte a ukážte mi vykonávaciu vyhlášku v zákone o energetike, kde sa hovorí, že verejný záujem je ten, ktorý určí niekto iný jak držiteľ oprávnenia. Zatiaľ som to nikde nevidel. Takže, vážení, to je ďalší, hovorím, taký biľag, ktorý v tomto zákone máme. Takže, vážení občania, chcem veriť, že vaši zástupcovia, ktorých ste v tomto volebnom období poslali do parlamentu, nájdu tú odvahu, nájdu to svedomie a tých 76 hlasov, ktoré potrebujeme, aby tento zákon prešiel v parlamente, ich nájdeme a postúpime do druhého čítania. Budem veľmi rád, keď aj s pozmeňujúcimi návrhmi prídu či už vládni alebo opoziční poslanci, vylepšíme tento zákon, pretože tento zákon, hovorím, že sa týka tisíce, ak nie desaťtisíce vlastníkov pozemkov, cez ktoré idú elektrické a plynové plynárenské siete cez ich pozemky za žiadnu náhradu, iba za vecné bremeno a potencionálne za jednorazovú náhradu, ktorá by mala byť priznaná, pokiaľ sa prihlásiš. Aj to iba vtedy, ak budeš v tej lehote úspešný. Ak nie, tak ani táto náhrada nepôjde. A pritom ešte raz spomínam, že my tu máme tie staré veci. O nových veciach nebudem hovoriť. My musíme tých starých občanov, respektíve starých vlastníkov, cez ktoré tie siete idú, musíme odškodniť. Takže, vážení, ešte raz by som vás chcel požiadať o podporu tohto zákona. Končím tak ako stále, žime tak, aby bolo aj chleba, aj neba. Ďakujem pekne.